Source: http://docplayer.hu/18679576-A-nemzeti-media-es-hirkozlesi-hatosag-mediatanacsanak-757-2014-vii-30-sz-hatarozata-megallapitotta.html
Timestamp: 2019-01-23 21:18:09
Document Index: 14411827

Matched Legal Cases: ['bíróság ', 'Kúria ', 'Kúria ', 'bíróság ', 'Bíróság ', 'Bíróság ', 'bíróság ', 'bíróság ', 'Kúria ']

A NEMZETI MÉDIA- ÉS HÍRKÖZLÉSI HATÓSÁG MÉDIATANÁCSÁNAK. 757/2014. (VII. 30.) sz. HATÁROZATA. megállapította, - PDF
Download "A NEMZETI MÉDIA- ÉS HÍRKÖZLÉSI HATÓSÁG MÉDIATANÁCSÁNAK. 757/2014. (VII. 30.) sz. HATÁROZATA. megállapította,"
1 Ügyiratszám: MN/ /2014. Tárgy: kiegyensúlyozottsági kérelem elbírálása Ügyintéző: személyes adat Telefonszám: Személyes adat A NEMZETI MÉDIA- ÉS HÍRKÖZLÉSI HATÓSÁG MÉDIATANÁCSÁNAK 757/2014. (VII. 30.) sz. HATÁROZATA A Nemzeti Média- és Hírközlési Hatóság (a továbbiakban: Hatóság) Médiatanácsa (a továbbiakban: Médiatanács) Személyes adat (Személyes adat a továbbiakban: Kérelmező) részéről június 19-én érkezett, MN/ /2014. ügyiratszámú, a TV2 Média Csoport Kft. (a továbbiakban: Médiaszolgáltató) TV2 állandó megnevezésű csatornáján június 10-én 18:00 órától sugárzott Tények című műsorszámmal kapcsolatos kiegyensúlyozottsági kérelem alapján, a médiaszolgáltatásokról és a tömegkommunikációról szóló évi CLXXXV. törvény (a továbbiakban: Mttv.) 181. (1) bekezdése alapján június 20. napján indult hatósági eljárásban megállapította, hogy a Médiaszolgáltató a TV2 elnevezésű csatornáján június 10-én 18:00 sugárzott Tények című műsorszám Hamarabb lehet reklámadó című hírblokkjával megsértette a kiegyensúlyozott tájékoztatás követelményét. A Médiatanács ezért a Médiaszolgáltatót kötelezi, hogy a jelen határozat közlésétől számított 5 napon belül a TV2 csatornán június 10-én 18:00 órától közzétett, a törvénysértő híradást tartalmazó hírműsorszámával azonos időpontban, értékelő magyarázat nélkül a következő közleményt tegye közzé: A TV2 Média Csoport Kft. médiaszolgáltató június 10-én megsértette a sajtószabadságról és a médiatartalmak alapvető szabályairól szóló évi CIV. törvény 13. -ában előírt kiegyensúlyozott tájékoztatás követelményét, amikor a TV2 csatornán 18:00 órától sugárzott Tények című műsorszámának Hamarabb lehet reklámadó című hírblokkjában a Jobbik Magyarországért Mozgalom álláspontjáról nem számolt be. vagy a jelen határozat közlésétől számított 15 napon belül a TV2 csatornán a június 10-én közzétett, a törvénysértő híradást tartalmazó műsorszámával azonos időpontban sugárzott hírműsorszámában adjon lehetőséget a Kérelmezőnek az általa kifogásolt, hiányzó álláspontja megjelenítésére.
2 E határozat ellen közigazgatási úton fellebbezésnek nincs helye, a közléssel jogerős és végrehajtható. A határozat felülvizsgálatát a közléstől számított 15 napon belül a Fővárosi Közigazgatási és Munkaügyi Bíróságtól (a továbbiakban: bíróság) lehet kérni a Médiatanácshoz (1088 Budapest, Reviczky utca 5.) benyújtandó keresetlevéllel. A bíróság a keresetlevelet harminc napon belül tárgyaláson kívül bírálja el, a keresetlevélben tárgyalás tartása kérhető. Indokolás A Kérelmező a Médiatanácshoz június 19-én, fax útján eljuttatott, MN/ /2014. ügyiratszámú kérelmében a Médiaszolgáltató TV2 adóján június 10-én 18:00 órai kezdettel sugárzott Tények című hírműsorszámban a reklámadó bevezetésével kapcsolatban közzétett, Hamarabb lehet reklámadó hírösszeállítást érintően fogalmazott meg a sajtószabadságról és a médiatartalmak alapvető szabályairól szóló évi CIV. törvény (a továbbiakban: Smtv.) 13. -ának, valamint a médiaszolgáltatásokról és a tömegkommunikációról szóló évi CLXXXV. törvény (a továbbiakban: Mttv.) 12. (2) bekezdésének megsértésére hivatkozó, a műsorszámokban közzétett tájékoztatás kiegyensúlyozatlanságát sérelmező kifogást. A Kérelmező szerint a Médiaszolgáltató megsértette a sajtószabadságról és a médiatartalmak alapvető szabályairól szóló évi CIV. törvény (a továbbiakban: Smtv.) 13. -ában foglalt kiegyensúlyozott tájékoztatási kötelezettség alapelvi követelményeit, amikor június 10-én 18:00 órától sugárzott Tények című műsorszámában, a Hamarabb lehet reklámadó című hírblokkban nem közölte a Jobbik álláspontját, annak ellenére, hogy Novák Előd, a Jobbik alelnöke e témában a műsorszám közzétételét megelőzően közleményt jelentetett meg az MTI-n. Mindezek alapján a Kérelmező a jogsértés tényének megállapítását, illetve a Médiaszolgáltató kifogásban szereplő álláspont ismertetésére kötelezését kérte. A Médiatanács a Médiaszolgáltatót 1326/2011. (X. 5.) számú határozatában jelentős befolyásoló erővel rendelkező médiaszolgáltatóként (a továbbiakban: JBE) azonosította. A Médiatanács ezt követően 967/2013. (VI. 5.) sz. határozatával az Mttv ának július 5-i módosítására tekintettel módosította az 1326/2011. (X. 5.) számú határozatát. A Médiatanács 2013-ban 1432/2013. (IX. 25.) sz. döntésével elfogadott, PJ/ /2013. sz. jegyzőkönyvével az Mttv. 70. (6) bekezdése szerint megállapította, hogy a korábban JBE médiaszolgáltatóként azonosított Médiaszolgáltató e minősége nem változott. Az Mttv (1) bekezdésének és 182. u) pontjának megfelelően a Médiaszolgáltató, mint JBE médiaszolgáltató esetében az eljárás lefolytatása a Médiatanács hatáskörébe tartozik. A Médiatanács dr. Auer János koordinátor tanácstag útján június 23-án kelt, MN/ /2014. ügyiratszámú végzésében a közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) 29. (3) bekezdésének b) pontja szerint tájékoztatta a Médiaszolgáltatót a kérelem beérkezéséről és az eljárás megindulásáról, valamint kötelezte, hogy nyilatkozzon és szolgáltasson adatot arról, hogy a kiegyensúlyozottsági kérelemmel érintett műsorszámban vagy amennyiben megítélése szerint a kifogással érintett műsorszám jellegéből adódóan a kiegyensúlyozottság követelménye műsorszámok sorozatában is megvalósítható, az azt követően sugárzott híreket szolgáltató műsorszámaiban biztosította-e a kérelemben megjelölt álláspont megjelenését. A Médiatanács a hatáskör megvizsgálását követően a kérelem érdemi elbírálásának további feltételeit, azaz az eljárási szabályok teljesülését ellenőrizte. A kiegyensúlyozott tájékoztatás megsértése esetén a kifejezésre nem juttatott álláspont képviselője, illetve bármely néző vagy hallgató hatósági eljárást kezdeményezhet, tehát bárkinek a törvényben meghatározott feltételeknek megfelelően benyújtott kérelme, így jelen esetben a Kérelmezőé is, érdemben elbírálandó. Az Mttv. speciális eljárási szabályokat ír elő a kiegyensúlyozott tájékoztatás követelményének megsértése esetén lefolytatott eljárásra. Az Mttv (2) bekezdése értelmében a hatósági eljárás kezdeményezését megelőzően a kérelmező köteles kifogásával a médiaszolgáltatóhoz fordulni. A kérelmező az általa kifogásolt 2
3 tájékoztatás közzétételétől, ismétlés esetén az utolsó ismétléstől számított hetvenkét órán belül írásban kérheti a médiaszolgáltatótól azon álláspont - megfelelő, a kifogásolt tájékoztatás közzétételéhez hasonló körülmények közötti - közzétételét, amelynek közzététele a kiegyensúlyozott tájékoztatáshoz szükséges. Az Mttv (3) bekezdése szerint a médiaszolgáltató a kifogás elfogadásáról vagy elutasításáról annak kézhezvételétől számított negyvennyolc órán belül dönt. A döntésről a kérelmezőt haladéktalanul írásban értesíteni kell. A kérelmező a döntés közlésétől számított negyvennyolc órán belül - a döntés közlésének elmaradása esetén a kifogásolt vagy sérelmezett tájékoztatás közzétételétől számított tíz napon belül - a kifogásolt műsorszám és az érintett médiaszolgáltató pontos megnevezésével hatósági eljárást kezdeményezhet a Hatóságnál. A Médiatanács a rendelkezésre álló dokumentumok alapján megállapította, hogy a kérelem a törvényi eljárási rendnek megfelelően, határidőben került benyújtásra. A Kérelmező a Médiaszolgáltató által június 10- én 18:00 órai kezdettel közzétett műsorszámával kapcsolatos kifogását a kérelemhez mellékelt, az elektronikus levél elküldését igazoló visszaigazoló levél tanúsága szerint június 11-én 15 óra 30 perckor, azaz 72 órán belül küldte el a Médiaszolgáltató elektronikus levélcímére, s azt a Médiaszolgáltató vissza is igazolta június 11-én 15 óra 31 perckor. A Kérelmezőnek a Médiatanácshoz címzett kérelme június 19-én, az Mttv (3) bekezdésében rögzített tíznapos határidő betartásával érkezett meg a Hatósághoz. A Médiatanács az eljárás tárgyát képező kérelem vonatkozásában megállapította, hogy az a hivatkozott eljárási szabályoknak megfelelt, így érdemben elbírálható volt. A Médiaszolgáltató a Médiatanácshoz július 16-án érkezett, MN/ /2014. ügyiratszámú nyilatkozatában az alábbiakat adta elő. A Médiaszolgáltató szerint a Kérelmező nem jelölte meg pontosan, hogy tartalmilag mely álláspont nem jelent meg a műsorszámban. Az MTI-közlemény teljes szövegének csatolásából nem állapítható meg, hogy a Kérelmező mely információ, állítás, cáfolat, nézőpont meg nem jelenítését sérelmezte, illetőleg a tájékoztatás mely információ közlésével vált volna kiegyensúlyozottá, vagyis a kérelem hiányos, ezért érdemi vizsgálat nélküli elutasításnak van helye. A Médiaszolgáltató előadta továbbá, hogy a műsorszám kifogásolt szegmensében bemutatásra került mind a Kormány, mind az egyik ellenzéki pártszövetség (Együtt-PM) álláspontja. Kihangsúlyozta egyúttal, hogy a kifogással érintett hírblokk a reklámadóval, annak gazdasági hatásával, megítélésével, az ebből várható adóbevétellel, az adóteherrel, az adó szakmai indokoltságával, röviden az adó elleni tiltakozással, vagyis a reklámadó tervezett bevezetésével, és nem az adóbevétel lehetséges felhasználásával foglalkozott, mivel ez utóbbi kérdés csupán marginálisan merült fel, ráadásul e kérdéskörben két egymástól eltérő felvetés került bemutatásra. A Kérelmező által benyújtott MTI közlemény szövegében a Jobbik nem fogalmazott meg olyan álláspontot, amely a kifogásolt hírblokkban megjelenített álláspontoktól érdemben, markánsan különbözött volna, az pedig a kérelemből nem állapítható meg, hogy a Kérelmező melyik megnyilvánulást tekintette olyan megközelítésnek és egyedi nézőpontnak, amely markánsan eltér a hírblokkban bemutatott álláspontok mindegyikétől. A Kérelmező által benyújtott MTI-közlemény szerint a Jobbik nem ért egyet azzal, hogy a reklámadó miatt több médium is csődbe menne, amely álláspont lényegében azonos Rogán Antal műsorszámban megjelenített álláspontjával ( azokat a vállalkozásokat sújtja a legjobban a reklámadó, akik a legnagyobb reklámbevételt érték el ). A Kérelmező által becsatolt MTI-közlemény egyebekben a mobilinternet csomagok szolgáltatási díjaival foglalkozik, amely a kifogásolt műsorszám, illetve a hírblokk szempontjából irreleváns. Fentiek alapján a Médiaszolgáltató az eljárás megszüntetését kérte a Médiatanácstól. 3
4 A Médiatanács a rendelkezésére álló adatok a kifogásolt műsorszám tartalma, a kérelem és a Médiaszolgáltató nyilatkozata alapján az alábbi tényállást tárta fel, és azt az alábbiak szerint értékelte. 1. A Kérelmező által csatolt MTI tudósítás A Kérelmező álláspontjának alátámasztására a Médiaszolgáltatónak küldött kifogásához csatolt egy MTI tudósítást is, melynek tartalma a következő: Budapest, június 10., kedd (MTI) A Jobbik ingyenes, alapszintű internetszolgáltatás bevezetésére javasolja fordítani a tervezett reklámadóból befolyó bevételeket. Novák Előd, a párt alelnöke keddi sajtótájékoztatóján demagógnak és szakmailag indokolhatatlannak nevezte azt a kormányzati elképzelést, hogy a bevételt iskolafejlesztésre fordítsák, mondván, ez az összeg csepp a tengerben. Ugyanakkor a várt 5-10 milliárd forintból megvalósítható lenne, hogy Magyarországon minden igénylőnek 1 gigabájtos mobilinternet-csomagot biztosítsanak térítésmentesen tette hozzá. Novák Előd megjegyezte, Magyarország elmarad ez ügyben az Európai Uniótól, ugyanakkor a szolgáltatásdíjak rendkívül magasak a nyugat-európai tarifákhoz képest. A Jobbik a széleskörű internethozzáférést a kiegyensúlyozott tömegtájékoztatás miatt is fontosnak tartja jelezte a képviselő, hozzáfűzve: az ingyenes, alanyi jogon járó szolgáltatástól a távmunka, a távoktatás fellendülését, valamint az elektronikus közigazgatás általánosabbá válását is várják. Novák Előd elfogadhatatlannak nevezte az üzleti elit tiltakozását a reklámadó bevezetésével összefüggésben, szerinte az érintettek a >>kisemberek sanyargatása<< ellen nem emelték fel a szavukat. Visszautasította, hogy több médium is csődbe menne, indokolása szerint ugyanis a reklámadó belekalkulálható a hirdetési díjakba. MTI, június 10. kedd 13:30 2. Az eljárás tárgyát képező tájékoztatásban elhangzottak ismertetése A 18:00 órakor kezdődött, Hamarabb lehet reklámadó című összeállítás a következőket tartalmazta: Műsorvezető: Már holnap megszavazhatják a reklámadót. A Fidesz kivételes sürgősséget javasolt. Rogán Antal frakcióvezető szerint akár változatlan formában is elfogadhatják a törvényt. A legtöbbet a nagyobb televízióknak kellene adózniuk, így például a TV2-nek. A törvényt benyújtó L. Simon László azt mondta, a befolyt pénzből mégsem a gyerekeket, hanem a minőségi újságírást támogatnák. Narrátor: Üres oldalak az újságokban és fekete képernyő a tv-kben. Így tiltakozott múlt héten a média az új adó ellen. A legtöbbet a kereskedelmi tv-knek kellene fizetniük, először augusztusban. A TV2-nek már akkor több százmillió forint lenne az adója, így viszont kevesebb jutna műsorgyártásra, sorozatok, magazinok és showműsorok készítésére. Rogán Antal frakcióvezető (Fidesz): Azokat a vállalkozásokat sújtja a legjobban a reklámadó, akik a legnagyobb reklámbevételt érték el. Narrátor: A Fidesz frakcióülése után Rogán Antal azt mondta, ha kell, változtatás nélkül elfogadják a reklámadót. Rogán Antal frakcióvezető: Szerintem a reklámadónak és az újságírás tartalmi vonatkozásainak egymáshoz semmi köze nincsen. Nem szól bele a reklámadó egyetlen egy újság, televízió belső életébe és értelemszerűen abba sem, hogy a hírműsorokban mit csinálnak és azt milyen formában teszik meg. Tehát ennek a média szabadságához semmi köze nincsen. 4
5 Narrátor: De Rogán Antal szerint minden ősszel, ahogy minden adótörvényt, a reklámadót is felülvizsgálják majd. Az Együtt-PM szerint a reklámadót szakmailag semmi sem indokolja. Karácsony Gergely (elnök, Együtt-PM): Ma a reklámpiac egy veszteséges piac. Külön adót bevezetni egy olyan piacon, ahol alapvetően nincs nyereség, azt nyilván nem lehet közgazdasági okokkal magyarázni. Narrátor: A reklámadóból 9-10 milliárd forintra számít a Kormány. Lázár János a múlt héten azt mondta, a pénzt gyerekek kapják majd. L. Simon László országgyűlési képviselő (Fidesz): Javaslatot fogok tenni a Kormánynak, azt javasolva, hogy az ilyen módon befolyó bevételek egy részét fordítsuk a magyar újságírás minőségének a javítására. Narrátor: Ezt viszont L. Simon László mondta ma, aki a hírek szerint Lázár János államtitkára lesz a miniszterelnökségen. L. Simon László (Fidesz): Lázár János államtitkár úr, most már miniszter úr, mondott egy véleményt, hogy mire kell fordítani ezeket a forrásokat, nekem volt egy véleményem, hogy mire kell fordítani ezeket a forrásokat, ezt egyeztetni fogjuk. Narrátor: Azt, hogy végül mire fordítják a pénzt, a Kormány dönti majd el. Riporter: A Fidesz javaslatára a Parlament kivételes sürgősséggel tárgyalja a reklámadót. Ez azt jelenti, hogy ma vitáznak róla, holnap pedig úgy tudjuk akár el is fogadhatják a képviselők az új törvényt. A Tényeket Vasas Katalin tudósította. 3. A kiegyensúlyozott tájékoztatás követelményének alkotmányos értelmezése és szabályozása Az Alaptörvény IX. cikk (2) bekezdése szerint Magyarország elismeri és védi a sajtó szabadságát és sokszínűségét, biztosítja a demokratikus közvélemény kialakulásához szükséges szabad tájékoztatás feltételeit. Az Alaptörvényben foglalt, a sajtó sokszínűségére vonatkozó kötelezettség részben a kiegyensúlyozott tájékoztatás követelményén keresztül valósul meg. A kötelezettség tartalmát az Smtv a és az Mttv. 12. (1)-(2) bekezdése együttesen határozzák meg. Az Smtv. 13. alapján A tájékoztatási tevékenységet végző lineáris médiaszolgáltatások kötelesek a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményekről, vitatott kérdésekről az általuk közzétett tájékoztató, illetve híreket szolgáltató műsorszámokban kiegyensúlyozottan tájékoztatni. E kötelezettség részletes szabályait törvény az arányosság és a demokratikus közvélemény biztosítása követelményeinek megfelelően állapítja meg. Az Mttv. 12. (2) bekezdés szerint A tájékoztatás kiegyensúlyozottságát a műsorszámok jellegétől függően az egyes műsorszámokon belül, vagy a rendszeresen jelentkező műsorszámok sorozatában kell biztosítani. Az Smtv. tehát a kiegyensúlyozottság követelményét a tájékoztatási tevékenységet végző lineáris médiaszolgáltatások által közzétett tájékoztató, híreket szolgáltató műsorszámaival kapcsolatban fogalmazza meg. A törvény rendelkezése szerint ezeknek a műsorszámoknak a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményekről, vitatott kérdésekről kiegyensúlyozottan kell tájékoztatást adniuk. A kiegyensúlyozott tájékoztatás kötelezettsége, amely a demokratikus közvélemény kialakulásához szükséges megfelelő tájékoztatás megteremtését segíti elő, nem jelenti a szerkesztői szabadság aránytalan korlátozását. Azt ugyanis, hogy mely események tartanak számot a közérdeklődésre, azaz mely eseményekről készül beszámoló az egyes műsorszámokban, kizárólag a szerkesztő, illetve a médiaszolgáltató döntheti el, tehát 5
6 nem létezik egyes eseményekről való beszámolási kötelezettség, és a kiegyensúlyozott tájékoztatás csak a ténylegesen közzétett tartalmak vonatkozásában vizsgálható. A kiegyensúlyozott tájékoztatás követelménye alapján a nyilvánosságot érintő ügyekről szóló tájékoztatásnak, híradásnak meg kell jelenítenie a szembenálló nézeteket, egy adott kérdéssel összefüggésben megfogalmazott releváns álláspontokat a közösség számára össze kell gyűjteni és be kell mutatni. Az Smtv. alapján a kiegyensúlyozott tájékoztatás kötelezettségének (összefoglalóan) a közéleti kérdésekkel kapcsolatban, az ilyen híreket, tájékoztatást közzétevő műsorszámokban kell eleget tenni. Arra vonatkozóan nincs jogszabályi rendelkezés, hogy ezek milyen műfajú műsorszámok lehetnek, tehát a jogalkalmazás során a döntő kérdés nem a műsorszám műfaja, hanem a tájékoztatás, a hír közzétételének a megtörténte. Ettől függetlenül lehet annak is jelentősége, hogy a vizsgált műsorszám milyen módon közelített a témához, az milyen módon szerepelt benne. Az Smtv. a demokratikus közvélemény biztosítása érdekében írja elő a kiegyensúlyozott tájékoztatás követelményét, vagyis a jogszabály meghatározza a kiegyensúlyozott tájékoztatás követelményének alkalmazási körét. Mindezzel összhangban állapította meg a Kúria Kfv.III /2013/11. számú ítéletében, hogy a kiegyensúlyozott tájékoztatás követelménye nem terjed ki valamennyi, a nyilvánosság előtt zajló vitára vagy véleménykülönbségre. A Kúria előbbiekben hivatkozott döntése alapján ahhoz, hogy egy adott tájékoztatással kapcsolatban felmerüljön a kiegyensúlyozott tájékoztatás kötelezettsége, azaz a szabály alkalmazható legyen, szükséges, hogy a tájékoztatás tárgya, tartalma összefüggésben álljon a demokratikus közvélemény igényeivel, szükségleteivel. A demokratikus nyilvánosság számára fontos kérdések köre rendkívül szerteágazó, taxatív felsorolásuk még általános jelleggel sem lehetséges. Az Smtv. szerint kiterjed a kiegyensúlyozott tájékoztatás kötelezettsége minden, a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményről, vitatott kérdésről szóló tájékoztatásra. Azaz, nem pusztán a közvetlen politikai vonatkozással bíró ügyek tartoznak ide, hanem általában a közéleti kérdések. A kérelemmel érintett műsorszegmens a reklámadó sürgős megszavazásával, a bevezetés esetén keletkező adóbevétel lehetséges felhasználásával, valamint azzal foglalkozott, hogy mindez azokat a vállalkozásokat sújtja leginkább, amelyeknek a legnagyobb reklámbevételük van. Ez alapján nyilvánvalóan megállapítható, hogy az egy közérdeklődésre számot tartó, a demokratikus nyilvánosság megteremtését elősegítő tájékoztatásnak minősült (hiszen új adónem bevezetésével kapcsolatos témára vonatkozott). Tekintettel arra, hogy a vizsgált tartalommal kapcsolatban a kiegyensúlyozott tájékoztatás kötelezettsége fennáll, az Smtv. és az Mttv. vonatkozó szabályai alapján a tájékoztatás kiegyensúlyozottságának vizsgálata során a Médiatanács a hiányolt vélemény tekintetében az egyedi ügy tényállási elemei alapján elsődlegesen az alábbi szempontokat vizsgálja: - a hiányolt vélemény releváns-e a közzétett tájékoztatás vonatkozásában, - a hiányolt vélemény érdemben eltérő-e a közzétett álláspontokhoz képest, és - a hiányolt vélemény megfelelő időben elérhető volt-e a médiaszolgáltató számára. Amennyiben a panasz által hiányolt álláspont a fenti feltételek bármelyikének nem felel meg, akkor a kiegyensúlyozott tájékoztatás követelménye megsértése megállapításának sincs helye. Jogsértés megállapítására tehát csak az említett három feltétel együttes teljesülése esetén van mód, azonban ebben az esetben is vizsgálni szükséges, hogy a kifogásolt műsorszámban egyedi jelleggel, vagy a rendszeresen jelentkező műsorszámok sorozatában valósult-e meg a tájékoztatás. 4. A vélemény releváns volta a közzétett tájékoztatás vonatkozásában A kiegyensúlyozott tájékoztatás követelménye nem értelmezhető úgy, hogy az alapján a médiaszolgáltatónak minden egyes álláspontot minden műsorszámban meg kell jelenítenie, valamennyi szembenálló nézet bemutatására ugyanis nem minden esetben van lehetőség. Ezt az értelmezést erősíti meg az Alkotmánybíróság az 1/2007. (I. 18.) számú határozatában. A szabályozás célja ugyanis arra irányul, hogy a 6
7 jogszabályi rendelkezések biztosítsák a közönség számára, hogy közérdekű kérdésekben a releváns vélemények ismeretében alakíthassák ki álláspontjukat. A közérdeklődésre számot tartó ügyeket érintő médiatartalmak vonatkozásában csupán a konkrét ügyhöz, a tárgyalt témához közvetlenül, szervesen kapcsolódó vélemény, különösen annak lényegi mondanivalója tekintetében merülhet fel a kiegyensúlyozott tájékoztatás kötelezettségének megsértése. Egy álláspont kifejtése során ugyanis annak képviselője egyéb, a tárgyalt témához nem kapcsolódó és így a kiegyensúlyozott tájékoztatás követelménye vizsgálatának szempontjából relevánsnak nem minősülő véleményt is megfogalmazhat. A fentiekre tekintettel tehát mindenekelőtt a kifogással érintett tájékoztatás tárgyának, témájának meghatározása szükséges, ugyanis csak ennek alapján vizsgálható, hogy a kérelmező által megjeleníteni kért álláspont illetve annak egyes tartalmi elemei a műsorszámban elhangzottak szempontjából relevánsnak minősül-e. Azaz, amennyiben egy álláspont a műsorszámban közzétett tájékoztatáshoz közvetlenül nem kapcsolódik, a kiegyensúlyozottság vizsgálata szempontjából nem minősülhet relevánsnak, ebből következően egy ilyen vélemény közzétételének hiánya nem vezethet a kiegyensúlyozott tájékoztatás követelményének sérelméhez sem. Az érintett riportban a reklámadó bevezetésével kapcsolatos javaslat politikai fogadtatása, a javaslat elfogadása esetén keletkező adóbevétel felhasználására vonatkozó kormánypárti, kormányzati javaslatok kerültek megjelenítésre. Elhangzott, hogy a Fidesz kivételes sürgősséget javasolt a törvénytervezet országgyűlési tárgyalását illetően, s megszavazására akár a híradás másnapján is sor kerülhet. Megemlítésre került, hogy a kormánypárton belül is többféle elképzelés létezik a keletkező adóbevétel felhasználását illetően, végleges döntés még nem született. A Médiaszolgáltató a hírrel kapcsolatban az ellenzék részéről az Együtt-PM elnöke, Karácsony Gergely álláspontját mutatta be. Karácsony Gergely szerint szakmailag semmi sem indokolja a reklámadót (nem magyarázható közgazdasági okokkal egy olyan piacot érintő külön adó bevezetése, amely veszteséges). A kormánypárt részéről Rogán Antal frakcióvezető, illetve a törvényjavaslatot jegyző L. Simon László országgyűlési képviselő nyilatkozott. A Fidesz frakcióvezetője elmondta, hogy azokat a vállalkozásokat sújtja legjobban a reklámadó, amelyek a legnagyobb reklámbevételt érték el. Kitért egyúttal arra is, hogy megítélése szerint a reklámadó nem befolyásolja a médiaszabadságot: a reklámadó és az újságírás tartalmi vonatkozásai között nincs összefüggés, mivel a tervezett adónem nem szól bele a médiatartalom-szolgáltatók belső életébe, illetve abba, hogy a hírműsorokban mit csinálnak és azt milyen formában teszik meg. A frakcióülést követően megjegyezte egyúttal, hogy akár változatlan formában is elfogadásra kerülhet a törvényjavaslat. L. Simon László a tervezett adó felhasználási körét illetően úgy nyilatkozott, javasolni fogja a Kormány számára, hogy az eredeti tervekkel részben ellentétben a befolyó adóbevételek egy részét a magyar újságírás minőségének javítására fordítsák. A fentiek szerint az érintett híradás a reklámadó bevezetése, megszavazása mellett a befolyó adóbevételek felhasználására vonatkozó kormánypárti javaslatokkal foglalkozott, és a reklámadó létjogosultságának kérdéskörével összefüggésben megjelenítette a Fidesz, valamint az ellenzék részéről az Együtt-PM álláspontját. Megállapítható tehát, hogy nem helytálló a Médiaszolgáltató nyilatkozatába foglalt azon álláspont, amely szerint a híradás az adóbevétel lehetséges felhasználásával nem foglalkozott, az csupán marginálisan merült fel, ugyanis a hírben kétféle kormányzati álláspont, valamint az is ismertetésre került, hogy a források felhasználásával kapcsolatos végső döntés meghozatala a Kormányra váró feladat. A Jobbik által kiadott sajtóközlemény szerint demagóg és szakmailag indokolhatatlan, hogy a Kormány iskolafejlesztésre tervezi fordítani az adóbevételt, mivel a tervezett összegből ez nem valósítható meg, ugyanakkor elegendő lenne valamennyi igénylő számára az ingyenes, alapszintű internet-hozzáférés 7
8 magyarországi bevezetéséhez, amely hozzájárulna a kiegyensúlyozott tömegtájékoztatáshoz, a távmunka, a távoktatás fellendüléséhez, az elektronikus közigazgatás általánosabbá válásához. A Jobbik kifejtette továbbá, hogy elfogadhatatlannak tartja az üzleti elit reklámadóval szembeni tiltakozását, ugyanis a reklámadó hirdetési díjakba történő kalkulálása esetén, amellyel elkerülhető a médiumok által emlegetett csőd. A fentiek alapján megállapítható, hogy a Jobbik véleménye, mind a reklámadó bevezetésének, létjogosultságának kérdéskörét illetően - miszerint elfogadhatatlan a szakma reklámadóval szembeni tiltakozása, ugyanis a reklámadó hirdetési díjakba történő bekalkulálása esetén nem megy csődbe a szakma - mind a keletkező adóbevétel lehetséges felhasználási körét illetően, relevánsnak minősül, hiszen a híradásban elhangzott témához szervesen kapcsolódott. 5. A hiányolt vélemény eltérő tartalma a közzétett véleményhez képest Tekintettel arra, hogy az előző pontban foglalt indokok alapján egyértelműen megállapító, hogy a Kérelmező által hiányolt vélemények fentiekben említett elemei relevánsak a közzétett tájékoztatás vonatkozásában, a Médiatanács azt a kérdést vizsgálta, hogy a hiányolt álláspontok, vélemények az adott tájékoztatással kapcsolatban ismertetett nézetektől érdemben eltérőek voltak-e. Nem határozható meg absztrakt módon, hogy hány, a témában álláspontját közzétevő félnek és hány darab eltérő véleménynek kell teret adni a műsorszámban. A vonatkozó médiaigazgatási szabályozás alapján a médiaszolgáltató a kiegyensúlyozott tájékoztatás körében nem köteles egy adott üggyel kapcsolatban valamennyi létező álláspontot felderíteni, a médiaszolgáltatónak nem kötelezettsége, hogy minden egyes nyilvánosságra hozott véleményt, azok képviselőivel együtt megjelenítsen. A médiaszolgáltatónak a kiegyensúlyozott tájékoztatáshoz szükséges, a fentiek szerint az adott hír vonatkozásában releváns és egymástól eltérő véleményeket kell bemutatnia, vagy legalább utalni arra, hogy léteznek ilyen, eltérő nézetek. A Médiatanács megállapította, hogy a Médiaszolgáltatónak a Jobbik által megjeleníteni kívánt, a Kérelmező által csatolt vélemény egyes elemét ismertetnie kellett volna, ennek hiányában a tájékoztatás kiegyensúlyozatlanná vált. A vizsgált összeállítás a Jobbik álláspontjának bemutatása nélkül nem felelt meg a kiegyensúlyozott tájékoztatás követelményének, tekintettel arra, hogy véleménye a reklámadó bevezetése esetén keletkező adóbevétel felhasználását illetően (alanyi jogon járó, széleskörű internet-hozzáférés térítésmentes biztosítása) markánsan különbözött a megjelenített Fidesz-javaslatoktól (gyermekek támogatása, illetve a magyar újságírás minőségének javítása érdekében történő felhasználás). A Jobbik által vázolt elképzelés szerint ugyanis amellett, hogy a műsorban is megemlített, az iskolafejlesztésre vonatkozó Fidesz-javaslatot demagógnak és szakmailag indokolhatatlannak tartotta a széleskörű internet-hozzáférés nem csak a kiegyensúlyozott tömegtájékoztatás megteremtése miatt kiemelkedően fontos, de egyúttal a távmunka, a távoktatás fellendülése, valamint az elektronikus közigazgatás általánosabbá válásához is hozzájárul. A Médiatanács a fentiekre tekintettel nem osztja a Médiaszolgáltató nyilatkozatában kifejtett azon érvelést, miszerint a Jobbik tárgyi üggyel kapcsolatban közlemény formájában kifejtett álláspontja nem tért el a Fidesz műsorszámban kifejtett álláspontjától, amiben az az adóbevételből befolyó összeg felhasználása tekintetében teljesen eltérő javaslatot tartalmazott. A Médiatanács megjegyzi ugyanakkor, hogy a Médiaszolgáltatónak a Jobbik nyilatkozatából az adóbevétel felhasználásával foglalkozó részén túl a nyilatkozat további részeit nem kellett megjelenítenie, hiszen azok amely szerint elfogadhatatlan a szakma reklámadóval szembeni tiltakozása, ugyanis a reklámadó hirdetési díjakba történő bekalkulálása esetén nem megy csődbe a szakma gyakorlatilag megegyeztek a Fidesz álláspontjával. 8
9 6. A hiányolt vélemény nyilvánosságra kerülésének időpontja A rádiózásról és televíziózásról szóló évi I. törvény (a továbbiakban: Rttv.) kiegyensúlyozott tájékoztatást előíró rendelkezésével összefüggésben a Legfelsőbb Bíróság BH sz. eseti döntésében megállapította, hogy híradó műsorszám esetén a műsorszolgáltatónak csak a szerkesztéskor már ismert adatok tekintetében kell eleget tennie a kiegyensúlyozott tájékoztatás követelményének. Az Rttv.-ben foglalt rendelkezés és a hatályos jogszabályi előírás tartalmának egyezésére tekintettel a Legfelsőbb Bíróság döntésében foglalt jogértelmezés a jelen ügyben is alkalmazandó. A hatóság jelen eljárásban megállapította, hogy a műsorszám kezdési időpontja 18:00 óra volt, míg a Kérelmező véleménye aznap 13 óra 30 perckor került nyilvánosságra az MTI-n keresztül. A Médiatanács a rendelkezésre álló adatok alapján megállapította, hogy a Médiaszolgáltató számára a kifogással érintett műsorszám szerkesztésekor már ismert lehetett a Kérelmező által hiányolt vélemény, illetve megfelelő idő állt rendelkezésére ahhoz, hogy azt a vizsgált műsorszámba szerkessze. 7. Az egyedi műsorszámon belül vagy a műsorszámok sorozatában megvalósuló kiegyensúlyozott tájékoztatás kérdése Az Mttv. 12. (2) bekezdése értelmében a tájékoztatás kiegyensúlyozottságát a műsorszámok jellegétől függően az egyes műsorszámokon belül, vagy a rendszeresen jelentkező műsorszámok sorozatában kell biztosítani. Az 1/2007. (I. 18.) AB határozat rendelkező része alkotmányos követelményként írta elő, hogy a tájékoztatás kiegyensúlyozottságát a műsor jellegétől függően az egyes műsorszámokon belül, illetve a műsorszámok összességében kell vizsgálni: Az Alkotmánybíróság megállapítja: az Alkotmány 61. (2) bekezdéséből [a sajtó szabadságának védelméből] fakadó alkotmányos követelmény, hogy a ( ) tájékoztatás kiegyensúlyozottságát a műsor jellegétől függően az egyes műsorszámon belül, illetve a műsorszámok összességében kell vizsgálni.. Az Alkotmánybíróság által korábban meghatározott alkotmányos követelményt az Mttv. 12. (2) bekezdése rögzíti. A jogszabályi rendelkezésből megállapítható, hogy léteznek olyan jellegű műsorszámok, amelyeknek önmagukban is kiegyensúlyozottnak kell lenniük, és olyanok, amelyek esetében elég, ha a műsorszámok sorozatában valósul meg a kiegyensúlyozott tájékoztatás. A szövegben szereplő vagy szó nem alternatív kötelezettséget jelent, és az azt megelőző szövegrész ( a műsor jellegétől függően ) egyértelművé teszi, hogy a műsor jellege határozza meg azt, hogy milyen módon kell eleget tenni a kiegyensúlyozott tájékoztatásnak. A törvényi rendelkezésből következően egyes műsorszám-típusok tekintetében egyedileg is vizsgálható a kiegyensúlyozott tájékoztatás. Tekintettel arra, hogy a Médiaszolgáltató nyilatkozatában foglalt álláspontja szerint a hiányolt vélemény nem volt releváns, és nem kapcsolódott szervesen a közzétett tájékoztatáshoz, a műsorszám műfajától függetlenül nem indokolt a hatóság részéről a környező műsorszámokat tartalmi vizsgálat alá vetni, mivel a Médiaszolgáltató egyáltalán nem tartotta relevánsnak, eltérőnek a Jobbik álláspontját, ezért magát a közlést sem tekintette indokoltnak. Ezt erősítette meg a Kúria a Kfv.III /2013/5. sz. ítéletében, amikor megállapította, hogy a felperesi álláspontból kitűnően a felperesi médiaszolgáltató egyáltalán nem kívánta a kérelmező álláspontját közzétenni, ezért a műsorfolyam egészének vizsgálata e szempontból mellőzhető volt. A Médiatanács a fent kifejtettekre tekintettel megállapította, hogy a Médiaszolgáltató azzal, hogy a Jobbik reklámadóból származó adóbevétel lehetséges felhasználásának módját illetően kifejtett álláspontjáról híradásában nem számolt be, megsértette az Smtv ában foglalt kiegyensúlyozott tájékoztatás követelményét, és az Mttv. 12. (2) bekezdésében foglalt rendelkezést, azaz a kérelem alapos. Az eljárás során a Ket ában foglalt rendelkezés szerinti eljárási költség nem merült fel. 9
10 A jogorvoslatról szóló tájékoztatás a Ket. 72. (1) bekezdése da) alpontjában és az Mttv (7) bekezdésében foglalt rendelkezésen alapul. A halasztó hatály kérdését az Mttv (3) bekezdésében foglalt rendelkezés rendezi. Az eljárás iiieték-mentességét az Mttv (6) bekezdésében foglalt rendelkezés határozza meg. A tárgyalás tartására vonatkozó kérelemről szóló tájékoztatást a polgári perrendtartásról szóló évi III. törvény 338. (2) bekezdése tartalmazza. Budapest, július 30. a Médiatanács nevében dr. Karas Monika elnök dr. Vass Ágnes hitelesítő tag Kapják: 1. Személyes adat 10